tartuNLP/wikipedia-smugri-20251201 huggingface dataset:
Raudne neitsi

Raudne neitsi on keskaegne surmanuhtluse meetod. Raudne neitsi on inimesesuurune ja tihti dekoreeritud kamber, kuhu inimene suremiseks sisse pandi. Metallist või puidust kambris olid ogad ja need torkasid vajadusel inimese surnuks. 
Põhjusi, miks just raudset neitsit tapariistana kasutati, oli palju, aga selle eesmärgiks oli valudes piinleva inimese rääkima panemine sellest, millest rääkimast ta muidu keeldus.
Raudse neitsi kasutamine ei ole tänapäeval levinud surmanuhtluse meetod, kuid seda on siiski kasutatud.
Eesti plokkvibu naiskond

Eesti plokkvibu naiskond esindab Eestit rahvusvahelistel vibuspordivõistlustel. 
2017. aastast on naiskonna koosseisu kuulunud Emily Hõim, Lisell Jäätma, Meeri-Marita Paas.
2020. aastal liitus naiskonnaga Maris Tetsmann.
Koronowo

Koronowo (saksa keeles "Polnisch Krone" või "Crone an der Brahe", 1942–1945 "Krone an der Brahe") on linn Poolas Kujawy-Pomorze vojevoodkonnas Bydgoszczi maakonnas, Koronowo valla halduskeskus. Koronowo asub Bydgoszczi kesklinnast umbes 22 km põhjas, Brda jõe kaldal.
Koronowo on asutatud 1288. aastal, linnaõigused sai 1368. aastal.
Charles Leclerc

Charles Marc Hervé Perceval Leclerc (sündinud 16. oktoobril 1997) on Monaco vormel 1 sõitja, kes esindab Ferrarit. Leclerc tuli 2016. aastal GP3 maailmameistriks ja 2017. aastal F2 meistriks.
Oma F1-debüüdi tegi Leclerc, kes kuulus Ferrari juuniorprogrammi, 2018. aastal Sauberis. Leclerci esitused avahooajal olid muljetavaldavad ning 2019. aastal sai tast Ferrari sõitja Sebastian Vetteli kõrval. Sel hooajal sai Leclerc esikoha Bahreini GP kvalifikatsioonis, mis tegi tast Ferrari ajaloo nooruselt teise kvalifikatsioonivõitja. Samuti sai Leclerc 2019. aastal oma esimesed kaks etapivõitu: Belgias ja Itaalias.
Karjääri tulemused.
Karjääri kokkuvõte.
† Kuna Leclerc oli külalissõitja, ei saanud ta üldpunkte.
Popeyes

Popeyes on Ameerika rahvusvaheline frititud kana-kiirtoidurestoranide kett, mis asutati 1972. aastal USA Louisiana osariigis New Orleansis ja mille peakorter asub Florida osariigis Miamis. 
Alates 2008. aastast on firma täielik brändinimi Popeyes Louisiana Kitchen, Inc. ja varem kandis see nime Popeyes Chicken &amp; Biscuits ja Popeyes Famous Fried Chicken &amp; Biscuits. Praegu on see Torontos baseeruva Restaurant Brands Internationali tütarettevõte.
Menüü põhineb Louisiana osariigist New Orleansisist pärit toidul.
Unilever

Unilever on Suurbritannia riikidevaheline tarbekaupade ettevõte, mille peakontorid asuvad Suurbritannias Londonis ja Hollandis Rotterdamis. 
Firma toodete hulka kuuluvad toit ja joogid (umbes 40 protsenti tuludest), puhastusvahendid, ilutooted ja isiklikud hooldustooted. See on Euroopa suuruselt seitsmes ettevõte. Unilever on üks vanimaid rahvusvahelisi ettevõtteid; selle tooteid turustatakse umbes 190 riigis.
Unilever omab üle 400 kaubamärgi, käive oli 2017. aastal 53,7 miljardit eurot, ja kolmteistkümne kaubamärgi käive ületas miljard eurot: Ax/Lynx, Dove, Omo, Heartbrandi jäätised, Hellmann's, Knorr, Lipton, Lux, Magnum, Rexona/Degree, Sunsilk ja Surf.
Michael Wenden

Michael Vincent Wenden (sündinud 17. novembril 1949 Sydneys) on endine ujuja, kes esindas Austraaliat 1968. aasta suveolümpiamängudel ja 1972. aasta suveolümpiamängudel. 1968. aastal võitis ta neli medalit: kuldmedali nii 100 m kui ka 200 meetri vabaujumises ning hõbeda ja pronksi vabaujumise 4x200 m ja 4x100 m teateujumises. 
Mehhikos 1968. aastal ujus Wenden 100 m vabaujumises maailmarekordi 52,2 ja 200 m vabaujumises olümpiarekordi 1,55,2. Tema 100 m vabaujumise maailmarekord 52,20 püsis ligi kaks aastat, kuni selle ületas Mark Spitz. Wenden kuulus ka Austraalia 4 × 200 meetri vabaujumise meeskonda 1970. aastal Edinburghis toimunud Rahvaste Ühenduse mängudel, kui ületati maailmarekord peaaegu kahe sekundiga.
1973. aastal võitis Wenden Jugoslaavias Belgradis toimunud esimestel ujumise maailmameistrivõistlustel hõbeda 4 × 200 m vabaujumises ja pronksi 100 m vabaltujumises. 
Wenden paigutati 1979. aastal Rahvusvahelisse Ujumise Kuulsuste Halli ("International Swimming Hall of Fame"). Ta oli üks kaheksast olümpialipu kandjast Sydneys 2000. aasta suveolümpiamängude avatseremoonial.
Wendenist sai 1969. aastal Briti impeeriumi ordu liige. 2006. aasta autasustati teda Austraalia ordeniga teenete eest olümpialiikumisele administraatori ja osalejana. 
Wenden on saanud kaubanduse bakalaureusekraadi Uus-Lõuna-Walesi ülikoolist. Tema tütar Karen Baildon (s. Wenden) treenis Queenslandi osariigis ujumises ja võitis 1989. aasta Miss Universumi Miss Fotogeenilise tiitli. Ta on abielus olümpiaujuja Andrew Baildoniga.
Christian Dior (moemaja)

Christian Dior SE, üldtuntud kui Dior, on number üks Prantsuse luksuskaupade ettevõte, mida kontrollib ja juhib prantsuse ärimees Bernard Arnault (sündinud 5. märtsil 1949), kes juhib ka maailma suurimat luksuskontserni LVMH. Dioril endal on LVMH-is 42,36% aktsiatest ja 59,01% hääleõigusest. Sidney Toledano on tegevjuht olnud alates 1997. aastast. 
Ettevõtte asutas 1946. aastal disainer Christian Dior. Praegu disainib ja müüb firma nahktooteid, moeaksessuaare, jalatseid, ehteid, kellasid, lõhna-, meigi- ja nahahooldustooteid. Tooteid müüakse jaekaupluste portfellis üle kogu maailma, aga ka veebipoe kaudu.
A. O. Smith

A. O. Smith Corporation on Põhja-Ameerika suurim elu- ja äriruumidesse veesoojendite ja -katelde tootja ja turustaja. Samuti tarnib veepuhastustooteid Aasia turule. Ettevõttel on 24 asukohta kogu maailmas, sealhulgas viis tootmisüksust Põhja-Ameerikas, samuti tehased Indias Bangalore'is, Hiinas Nanjingis ja Hollandis Veldhovenis.
Varem on A. O. Smithil olnud arvukalt muid tootesarju. Nende hulgas oli firma esimese maailmasõja lõpuks Ameerika Ühendriikide suurim pommitootja. Teise maailmasõja sõjalise tootmise lepingute väärtuses oli Smith Ameerika Ühendriikide korporatsioonide seas 74. kohal.
Siena koolkond

Siena koolkond oli maalikunsti koolkond, mis sündis ja õitses Itaalias Sienas 13.–15. sajandil. Tuntuimad maalikunstnikud Siena koolkonnas olid Duccio di Buoninsegna, keda peetakse koolkonna rajajaks ja kelle töös leidub veel Bütsantsi kunsti jooni, ja tema õpilane Simone Martini, samuti vennad Pietro ja Ambrogio Lorenzetti, Domenico, Taddeo di Bartolo, Sassetta ja Matteo di Giovanni.
Üldiseloomustus ja näited.
Siena koolkonda iseloomustab märksa suurem Bütsantsi kunsti mõju kui samal ajal Firenzes loodud maalikunsti. Vastandina viimatinimetatu eepilis-dramaatilisele laadile valitseb Siena koolkonna kunstnike teostes lüüriline ja tundeküllane tonaalsus. Duccio 1311. aastal valminud altarimaal Siena toomkirikule kujutab troonivat madonnat ümbritsevate inglite ja pühakutega, teoses on valitsev õrn meeleolu ja peen lineaarne rütm, kuigi kompositsiooniliselt on jäädud truuks bütsantsipärasele sümmeetriale, pidulikule rohke punase, sinise ja kuldsega värvikasutusele ja kuldfoonile. Duccio laadi arendab ta õpilane Simone Martini, kelle looming on samuti õrn ja lüüriline, kuid kompositsioon pole ikoonipäraselt jäik ja lineaarne, vaid on vabam ja loomulikum, tuntuim näide sellest on Filippo Memmiga koos maalitud "Maarja kuulutamine", samuti mõned püha Martini elulugu kujutavad freskod Assisi alumises kirikus. Tema loomingu mõjutajana nähakse Prantsusmaa maalikunsti, eriti kunstniku viimastel eluaastatel, mil ta tegutses Avignonis paavstide õukonnas ühe sinna tööle kutsutud itaalia kunstnikuna. Simone Martinile on omistatud üks keskaja esimesi monumentaalseid maastikumaale, ühes Siena Palazzo Pubblico saalis asuv fresko, millel on kujutatud kondotjeer Guidoriccio da Foglianot ratsutamas.
Geenius.ee

Geenius.ee on Eesti uudisteportaal, mille asutasid 2015. aastal Henrik Roonemaa ja Siim Saidla ning mille väljaandja oli Geenius Meedia OÜ. Portaalis käsitletakse infotehnoloogia-, auto-, majandus-, mängu- ja teleuudiseid.
Ajalugu ja alamportaalid.
Geenius.ee alustas ilmumist domeenil geenius.ee, kajastades algul vaid infotehnoloogiauudiseid. Mõne aasta möödudes lisandus praeguseks Eesti suurimaks autoväljaandeks kasvanud auto.geenius.ee, digitaalsele meelelahutusele suunatud diktor.geenius.ee ning majandusteemadele suunatud raha.geenius.ee. 2019. aastal muudeti lehtede struktuuri veelgi, mille käigus muutus geenius.ee portaali üldleheks ning infotehnoloogiauudiseid hakati avaldama portaalis digi.geenius.ee. Alates 2019. aasta septembrist annab Geenius.ee toimetus välja ajakirja [digi], ostes selle kirjastuselt Presshouse. 
2021. aasta detsembris omandas Ekspress Grupp Geenius Meedia OÜ.
2025. aastal viidi Geenius Meedia osalus Ekspress Grupile kuuluva Delfi Meedia omandisse. Geenius.ee jätkas muutuse järel eraldiseisva meediaväljaandena.
Peatoimetajad ja juhtkond.
Geenius.ee peatoimetaja on olnud Martin Mets, Marii Karell, Hans Lõugas ja Henrik Roonemaa.
Portaali vastutav väljaandja on olnud Henrik Roonemaa ja tegevjuht Gregor Sibold, 2025. aasta lõpuni oli tegevjuht Martin Mets, administratiivse juhtimise võtab seejärel üle Delfi Meedia uute ärivaldkondade juht Karin Vene.
20 Fenchurch Street

20 Fenchurch Street on büroopindadega hüpermodernne pilvelõhkuja, mis asub Ühendkuningriigi pealinna südalinnas City of London. Aastatel 2009–2014 tarindatud 35 korrusega kõrghoone on 160 meetrit kõrge.
Gregor Sibold

Gregor Sibold (sündinud 10. mail 1996) on endine Eesti ajakirjanik. 
Ta on lõpetanud Tartu Ülikoolis ajakirjanduse ja kommunikatsiooni eriala ning töötanud nii Vikerraadios kui ka Geenius.ee portaalis.
Ukraina õhuvägi

Ukraina õhuvägi, ametlikult Ukraina relvajõudude õhujõud (ukraina keeles Повітряні Сили Збройних Сил України), on Ukraina relvajõudude väeliik, mis tegeleb õhusõjaga seotud ülesannetega.
Ajalugu.
2022. aasta oktoobris formeeriti Poltaava oblastis Ukraina õhujõududude koosseisu kuuluv raketipolk.
22 Bishopgate

22 Bishopgate on büroopindadega hüpermodernne pilvelõhkuja, mis asub Ühendkuningriigi pealinna südalinnas City of London. Aastatel 2016–2019 tarindatud 62 korrusega kõrghoone on 278 meetrit kõrge. The Shardi järel on tegu Londoni kõrguselt teise ehitisega, mis kuulub ka Euroopa kõrgeimate hulka.
Leadenhall Building

Leadenhall Building on büroopindadega hüpermodernne pilvelõhkuja, mis asub Ühendkuningriigi pealinna südalinnas City of London. Aastal 2014 avatud 48 korrusega kõrghoone on 225 meetrit kõrge.
Välismaailma probleem

Välismaailma probleem ehk välismaailma olemasolu probleem ehk välismaailma reaalsuse probleem on filosoofiline probleem, kas ja kuidas uskumused välismaailma (st füüsiliste kehade) kohta on õigustatud või on teadmised.
Lääne-Viru klindilõik

Lääne-Viru klindilõik on umbes 95 km pikkune lõik Põhja-Eesti klindil, mis jääb Palmse klindioru ja Kalvi klindisaare vahele.
Klindilõigul on eristatud järgmisi struktuuriüksusi (suunal läänest itta):
Glencore

Glencore plc on Suurbritannia ja Šveitsi rahvusvaheline kauba- ja kaevandusettevõte, mille peakontor asub Šveitsis Baaris ja mille registrijärgne asukoht asub Saint Helieris Jerseys. 
Praegune ettevõte loodi Glencore ja Xstrata ühinemise teel 2. mail 2013. 2015. aasta seisuga oli see maailma suurimate ettevõtete Fortune Global 500 nimekirjas kümnendal kohal.
2025. aasta alguse seisuga oli ettevõtte turuväärtus 55 miljardit. Samal ajal uurivad Glencore ja Rio Tinto võimalikku ühinemist, mille käigus tekiks maailma suurim kaevandusettevõte.
Imperial Brands

Imperial Brands plc, endine Imperial Tobacco Group plc, on Suurbritannia rahvusvaheline tubakatoodete ettevõte, mille peakontor asub Suurbritannias Bristolis. See on maailma suuruselt neljas sigarette tootev ettevõte, mõõdetuna turuosa järgi Philip Morris Internationali, British American Tobacco ja Japan Tobacco järgi, ning suurim sigarite, peeneks lõigatud tubaka ja tubakapaberi firma maailmas.
Imperial Brands toodab üle 320 miljardi sigareti aastas, ettevõttel on 51 tehast kogu maailmas ja tooteid müüakse enam kui 160 riigis. Selle kaubamärkide hulka kuuluvad Davidoff, West, Gauloises Blondes, Montecristo, Golden Virginia (maailmas enim müüdud käsitsi rullitav tubakas), Drum (maailma suuruselt teine enim müüdud peeneks lõigatud tubakas) ja Rizla (maailma enim müüdud tubaka rullimispaber).
Ida-Viru klindilõik

Ida-Viru klindilõik on umbes 70 km pikkune lõik Põhja-Eesti klindil. See jääb Pada klindilahe ja Sõtke klindilahe vahele.
Klindilõigul on eristatud järgmisi struktuuriüksusi (suunal läänest itta):
Tallinna klindilõik

Tallinna klindilõik on umbes 30 km pikkune lõik Põhja-Eesti klindil, mis ulatub Maardust Kallaste pangani.
Klindilõigul on eristatud järgmisi struktuuriüksusi (suunal läänest itta):
Tower 42

Tower 42 on büroopindadega postmoderne pilvelõhkuja, mis asub Ühendkuningriigi pealinna südalinnas City of London. Aastatel 1971–1980 tarindatud 47 korrusega kõrghoone on 183 meetrit kõrge. Tegu on Londoni ühe kõrgeima ehitisega.
Kruszwica

Kruszwica (saksa keeles "Kruschwitz") on linn Poolas Kujawy-Pomorze vojevoodkonnas Inowrocławi maakonnas, Kruszwica valla haldueskeskus. Kruszwica asub Noteći jõe ääres, Inowrocławi kesklinnast umbes 15 km lõunas.
Kruszwica sai linnaõigused enne 1303. aastat. Esimese Poola jagamise tagajärjel läks 1772. aastal Preisi kuningriigi võimu alla. Tagasi Poola koosseisu läks linn 1919. aastal.
Michael Burton

Michael Jay Burton (sündinud 3. juulil 1947 Des Moines) on endine Ameerika Ühendriikide ujuja, kolmekordne olümpiavõitja ja endine maailmarekordi omanik kahel vabaujumise distantsil. 
Kaheksanda klassi õpilasena sai ta koos sõbraga jalgrattaga sõites löögi mööbliveokilt. Varem armastas ta mängida jalgpalli ja korvpalli, kuid selle õnnetuse tagajärjel tekkinud vigastused sundisid teda kontaktspordist loobuma ja jätsid ujumise ühena vähestest treenimisvõimalustest. 
Burton on lõpetanud El Camino keskkooli. Ta tuli kümme korda harrastussportlaste liidu meistriks ja Los Angeleses asuvas California ülikoolis õppides viis korda NCAA meistriks. Burton oli ka neljakordne Pac-10 meister, ta aitas 1970. aastal tulla Bruinsil Pac-10 meistriks. Ta paigutati UCLA sportlaste kuulsuste halli kui tegelaskogu liige. Jaapanis Tokyos 1967. aastal toimunud universiaadil võitis ta kuldmedali 1500 meetri vabaltujumises, edestades venelast Semjon Belits-Geimanit.
Burton võitis Mehhikos 1968. aasta suveolümpiamängudel individuaalaladel kaks kuldmedalit: 400 meetri ja 1500 meetri vabaujumises. 1972. aasta suveolümpiamängudel Münchenis Saksamaal sai temast ainus ameeriklane, kes on korranud 1500 meetri vabaujumises kuldmedalivõitu, ning ta püstitas selle käigus ka maailmarekordi. 1972. aasta kevadel diagnoositi Burtonil vitamiinipuudus ja enne USA olümpiakatsevõistlusi polnud veel olümpiavõistkond moodustatud. Olümpiakatsevõistlused toimusid Chicagos, Burtonil ei õnnestunud olümpiavõistkonda 400 vabaujumises ja 200 liblikujumises sisse saada. Katsete viimase päeval suutis ta kaheksandana finišeerida 1500 m vabaujumise finaali. Burton suudab meeskonda pääsemiseks lõpetada kolmandana (sel ajal võis riiki ujumises esindada kuni kolm sportlast ala kohta).
Müncheni mängudel üritas Burton kiiresti startida ja edestas alguses Austraalia ujuja Graham Windeatti, kuid too võttis õige pea eduseisu endale. Lõpuks edestas Burton finišis kehapikkusega Windeatti, lüües Rick DeMonti maailmarekordi ning võitis kuldmedali nii individuaalses kui ka võistkondlikus arvestuses. 
Tema ajaloolist 1500 m olümpiavõidu kordamist Münchenis varjutasid Mark Spitzi esinemine neil mängudel ja päev pärast tema võitu toimunud terrorirünnak olümpiakülale.
Burton juhendas Montana osariigis Billingsis asuvat Seahawksi kohaliku YMCA-id kuni 2007. aastani. Ka tema tütar Loni on edukas ujuja. Ta on üks kahest ujujast, kes on individuaalvõistluses tulnud 12 korda NCAA meistriks. 
1977. aastal valiti ta Rahvusvahelisse Ujumise Kuulsuste Halli ("International Swimming Hall of Fame").
Baaslaev

Baaslaev (ka ujuvbaas või emalaev) on avamerel tegutsevaid püügiekspeditsioone teenindav laev.
Baaslaevad varustavad püügilaevu kütuse, proviandi, vee, püüniste, vajadusel ka olme- ja meditsiiniteenustega, ning võtavad neilt vastu saagi.
Baaslaevadel asuvad külmutusseadmed ja hoiuruumid, sageli ka seadmed saagi töötlemiseks kas fileeks, konservideks või kalajahuks.
Baaslaeval võib asuda ka kalaluurekopter. Laevaperes on tavaliselt 100–650 inimest.
Eesti lipu all sõitnud baaslaevadest olid tuntumad sama tüüpi Fryderyk Chopin ja Stanisław Moniuszko. 
Üks suurimaid baaslaevu maailmas oli 224,5 meetri pikkune (kogumahutavusega 28 163) Vostok.
Motšo keel

Motšo keel on Mehhikos kõneldav maaja keel, mis kuulub läänemaaja rühma.
Motšo keel on kriitiliselt ohustatud – 2011. aastal oskas seda rääkida alla 30 inimese (kõik kõrges eas) Chiapase osariigi kahes külas (Tuzantánis ja Motozintlas). Teistel andmetel oli kõnelejaid 110.
Geoffrey Kondogbia

Geoffrey Edwin Kondogbia (sündinud 15. veebruaril 1993 Nemours'is) on Prantsusmaal sündinud Kesk-Aafrika Vabariigi jalgpallur, kes mängib kaitsva poolkaitsjana Prantsuse kõrgliiga klubis Marseille Olympique ja Kesk-Aafrika Vabariigi jalgpallikoondises.
Ta alustas klubikarjääri Prantsusmaa klubis RC Lens, millega liitus 2004. aastal. 2010. aasta novembris debüteeris ta klubi põhimeeskonnas Prantsusmaa kõrgliigas.
Aastatel 2012–2013 mängis ta Hispaania kõrgliiga klubis Sevilla, 2013–2015 Prantsusmaa kõrgliiga klubis Monaco ja 2015–2017 Itaalia kõrgliiga klubis Milano Internazionale.
2017. aasta augustis suundus ta Milano Internazionalest laenule Hispaania kõrgliiga klubisse Valencia. 2018. aasta mais sõlmis ta klubiga püsilepingu.
2020. aasta novembris sõlmis Kondogbia nelja-aastase lepingu Madridi Atléticoga.
2023. aasta suvel liitus ta 8 miljoni euro eest Marseille Olympique'iga.
Kondogbia kuulus Prantsusmaa noortekoondistesse ja pidas aastatel 2013–2015 viis mängu Prantsusmaa jalgpallikoondises. 2013. aastal tuli ta Prantsusmaa kuni 20-aastaste koondisega juunioride maailmameistriks. Seejärel otsustas ta hakata koondises esindama oma päritolumaad Kesk-Aafrika Vabariiki. Kesk-Aafrika Vabariigi koondises tegi ta debüüdi 12. oktoobril 2018 Aafrika rahvaste karikavõistluste valikmängus Elevandiluuranniku vastu. Koondisekarjääri esimese värava lõi ta 18. novembril 2018 mängus Rwanda vastu.
Tema vanem vend Evans Kondogbia on samuti jalgpallur.
Stanisław Moniuszko (laev)

Stanisław Moniuszko oli Eesti Kalatööstuse Pionersk-tüüpi kalapüügibaaslaev, Fryderyk Chopini sõsarlaev. Laev on nime saanud Poola helilooja Stanisław Moniuszko järgi.
Laev valmis 1966. aastal Gdanskis ning töötas kalavastuvõtu ja töötlemisbaasina Atlandi ookeani põhja-, kesk- ja lõunaosa püügipiirkondades.
Otsene fort

 
Otsene fort (hollandi keeles Fort Ronduit) on fort Hollandi keskosas Põhja-Hollandi provintsis Gooise Mereni vallas Naardeni linnast põhjas. 
Fort asub Naardeni kindlusest põhja pool ning Amsterdamist läände minevast riigi ühest põhimaanteest (A1) umbes 200 meetrit lõuna pool. Üle maantee põhja suunas on IJsselmeeri lõunapoolne osa Gooimeer.
Ajalugu.
Naardeni kindluslinnast põhja pool oli juba 1747. aastal reduut, mis 1786. aastal ühendati retranšmendiga linna põhikindlusvööndiga. Nende eesmärk oli kaitsta Naardeni kindlust põhja poolt Zuiderzeelt (tänapäeval IJsselmeer) ja tammiteedelt lähtuva vaenlase rünnaku eest ning Muideni kindlust idapoolse vaenlase rünnaku eest.
1815. aastal rajama hakatud Uus Hollandi Veeliin hõlmas ka nimetatud kindlustised. Aastatel 1873–1875 ehitati nende asemele uus fort, mille põhiosad olid kasemateeritud tellisehitised. 
Aastatel 1914–1918 oli fort lahinguvalmis, ehkki Holland jäi lõpuks Esimeses maailmasõjas neutraalseks.
Hollandil oli 1930. aastatel kava teha võimaliku Saksamaa sissetungi puhul réduit umbkaudu Lõuna-Hollandi, Põhja-Hollandi keskosa ja Utrechti provintsi alale. Ka Otsese fordi ehitisi tugevdati ja täiendati ning sellest itta ehitati tankitõkkeid.
Tänapäeval on fort endiselt Hollandi kaitsejõudude käsutuses. Seda on oluliselt rekonstrueeritud aastatel 1986 ja 2019.
Mälestisena.
Alates 11. jaanuarist 2013 on Otsene fort arvatud Hollandi kultuurimälestise nr 531378 koosseisu.
Punker nr 599 on alates 17. augustist 2011 objekti "Uue Hollandi veeliini" koosseisus UNESCO maailmapärandi nimistu objekti kandidaat.
Mouctar Diakhaby

Mouctar Diakhaby (sündinud 19. detsembril 1996 Vendôme'is) on Prantsusmaal sündinud Guinea jalgpallur, kes mängib kaitsjana Hispaania kõrgliigaklubis Valencia ja Guinea jalgpallikoondises.
Diakhaby sündis Prantsusmaal Guinea päritolu vanemate perekonnas.
Ta alustas klubikarjääri Prantsusmaa klubis Lyoni Olympique, millega liitus 2013. aastal. Klubi põhimeeskonnas debüteeris ta Prantsusmaa kõrgliigas 2016. aasta septembris. Esimese värava klubi meeskonnas lõi ta 30. novembril 2016 mängus Nantesi vastu.
2018. aasta juunis sõlmis ta viieaastase lepingu Valenciaga.
Aastatel 2014–2018 mängis Diakhaby Prantsusmaa noortekoondistes. Guinea jalgpallikoondises debüteeris ta 5. juunil 2022 Aafrika rahvaste karikavõistluste valikmängus Egiptuse vastu.
Deniss Tšerõšev

Deniss Dmitrijevitš Tšerõšev (vene keeles Денис Дмитриевич Черышев; sündinud 26. detsembril 1990 Nižni Novgorodis) on Venemaa jalgpallur, kes mängib äärepoolkaitsjana Hispaania kõrgliiga klubis Valencia ja Venemaa jalgpallikoondises.
Ta on kogu klubikarjääri mänginud Hispaania klubides. Ta alustas klubikarjääri Madridi Realis, mille noorteakadeemiaga liitus ta 2002. aastal. Aastatel 2009–2013 mängis ta Madridi Reali reservmeeskonnas Hispaania tugevuselt kolmandas liiga ja esiliigas.
Hooajal 2013–14 mängis ta Madridi Realist laenul Hispaania kõrgliiga klubis Sevilla, 2014–15 Villarrealis ja hooaja 2015–16 teises pooles Valencias. Hispaania kõrgliigas pääses ta Madridi Reali meeskonnas väljakule kahes kohtumises hooajal 2015–16.
2016. aasta juunis naasis ta Villarreali, kellega sõlmis püsilepingu. 2018. aasta augustis suundus ta tagasi laenule Valenciasse, kellega sõlmis 2019. aasta juunis püsilepingu.
Venemaa jalgpallikoondises debüteeris Tšerõšev 2012. aasta novembris sõprusmängus USA vastu. Koondisekarjääri esimesed kaks väravat lõi ta 2018. aasta maailmameistrivõistluste esimeses alagrupimängus Saudi Araabia vastu. Kokku lõi ta neil maailmameistrivõistlustel neli väravat, kolmanda teises alagrupimängus Egiptuse vastu ja neljanda veerandfinaalis Horvaatia vastu.
Tema isa Dmitri Tšerõšev on jalgpallitreener ja samuti endine Venemaa koondislane.
Szubin

Szubin (saksa keeles "Schubin", 1941–1945 "Altburgund") on linn Poolas Kujawy-Pomorze vojevoodkonnas Nakło maakonnas, Szubini valla halduskeskus.
Linn asub Gąsawka jõe ääres.
Szubinit on esmamainitud 1365. aastal, linnaõigused sai enne 1458. aastal. Esimese Poola jagamise tagajärjel sattus 1772. aastal Preisi kuningriigi võimu alla, tagasi Poola koosseisu läks 1919. aastal.
Allan Nyom

Allan-Roméo Nyom (sündinud 10. mail 1988 Neuilly-sur-Seine'is) on Prantsusmaal sündinud Kameruni jalgpallur, kes mängib paremkaitsjana Hispaania kõrgliiga klubis Getafe ja Kameruni jalgpallikoondises.
Ta alustas klubikarjääri 2008. aastal Prantsusmaa klubis Arles-Avignon.
Alates 2009. aastast mängis ta Hispaania klubis Granada. Alates hooajast 2011–12 mängis ta klubiga Hispaania kõrgliigas.
Hooajal 2015–2016 mängis ta Inglismaa kõrgliiga klubis Watford ja 2016–2018 kaks hooaega West Bromwich Albionis. Hooajal 2018–2019 mängis ta West Bromwich Albionist laenul Hispaania kõrgliiga klubis CD Leganés.
2019. aasta juulis sõlmis ta kaheaastase lepingu Getafega.
Kameruni jalgpallikoondises tegi Nyom debüüdi 11. novembril 2011 sõprusmängus Sudaani vastu. Ta kuulus Kameruni koondisse 2014. aasta maailmameistrivõistlustel.
Columbia maakond

Columbia maakond on mitmes Ameerika Ühendriikide osariigis.
Crawfordi maakond

Crawfordi maakond on mitmes Ameerika Ühendriikide osariigis.
Jorge Molina Vidal

Jorge Molina Vidal (sündinud 22. aprillil 1982 Alcoys) on Hispaania jalgpallur, kes mängib keskründajana Hispaania kõrgliiga klubis Granada.
Ta alustas karjääri Hispaania madalamates liigades. Profidebüüdi tegi ta alles 25-aastaselt Polideportivo Ejidoga liitudes. Hooajal 2009–2010 mängis ta Hispaania esiliiga klubis Elche. Hooajal 2009–10 lõi ta liigas 26 väravat, millega oli liigas suurim väravakütt.
Aastatel 2010–2016 mängis ta Real Betises, neli hooaega mängis ta klubiga Hispaania kõrgliigas. Ta lõi 180 liigamänguga Real Betise särgis 66 väravat.
2016. aasta juunis liitus ta Hispaania esiliigas mängiva Getafega. Hooajal 2016–17 lõi ta liigas 20 väravat, aidates klubil jõuda Hispaania kõrgliigasse. Hooajal 2018–19 tegi Molina oma parima hooaja Hispaania kõrgliigas, kui lõi 14 väravat. 31. augustil 2019 lõi ta värava mängus Deportivo Alavése vastu, saades 37 aasta ja 131 päeva vanuselt Getafe ajaloo vanimaks väravalööjaks Hispaania kõrgliigas.
2020. aasta augustis sõlmis ta kaheaastase lepingu Granadaga. 19. detsembril 2021 tegi ta 39-aastaselt mängus Mallorca vastu kübaratriki, saades kõige vanemaks, kes seda Hispaania kõrgliigas suutnud on.
Daviessi maakond

Daviessi maakond on mitmes Ameerika Ühendriikide osariigis.
Decaturi maakond

Decaturi maakond on mitmes Ameerika Ühendriikide osariigis.
Edwardsi maakond

Edwardsi maakond on mitmes Ameerika Ühendriikide osariigis.
Fayette'i maakond

Fayette'i maakond on mitmes Ameerika Ühendriikide osariigis.
Floydi maakond

Floydi maakond on mitmes Ameerika Ühendriikide osariigis.
Greene'i maakond

Greene'i maakond on mitmes Ameerika Ühendriikide osariigis.
Grundy maakond

Grundy maakond on mitmes Ameerika Ühendriikide osariigis.
Hancocki maakond

Hancocki maakond on mitmes Ameerika Ühendriikide osariigis.
Harrisoni maakond

Harrisoni maakond on mitmes Ameerika Ühendriikide osariigis.
Sępólno Krajeńskie

Sępólno Krajeńskie (saksa keeles "Zempelburg") on linn Poolas Kujawy-Pomorze vojevoodkonnas, Sępólno maakonna ja Sępólno Krajeńskie valla halduskeskus. Sępólno Krajeńskie asub Bydgoszczist umbes 50 km loodes.
Sępólno Krajeńskie sai linnaõigused 1360. aastal. Esimese Poola jagamise tulemusel läks linn 1772. aastal Preisi kuningriigi võimu alla. 1919. aastal läks linn Poola koosseisu tagasi.
Henry maakond

Henry maakond on mitmes Ameerika Ühendriikide osariigis.
Houstoni maakond

Houstoni maakond on mitmes Ameerika Ühendriikide osariigis.
Howardi maakond

Howardi maakond on mitmes Ameerika Ühendriikide osariigis.
Knoxi maakond

Knoxi maakond on mitmes Ameerika Ühendriikide osariigis.
Lafayette'i maakond

Lafayette'i maakond on mitmes Ameerika Ühendriikide osariigis.
Janikowo

Janikowo (saksa keeles "Amsee") on linn Poolas Kujawy-Pomorze vojevoodkonnas Inowrocławi maakonnas, Janikowo valla halduskeskus. Janikowo asub Inowrocławist umbes 12 km lääneedelas.
Janikowot on esmamainitud 1526. aastal, linnaõigused sai 1962. aastal.
Barcin

Barcin (saksa keeles "Bartschin", 1943–1945 "Bartelstädt") on linn Poolas Kujawy-Pomorze vojevoodkonnas Żnini maakonnas, Barcini valla halduskeskus. Barcin asub Noteći jõe ääres, Bydgoszczist 29 km lõunas ja Inowrocławist 23 km lääneloodes.
Barcinit on esmamainitud 13. sajandi alguses, linnaõigused sai 1541. aastal.
Karvad

Karvad on valgust moodustunud kiud, mis kasvavad dermises asuvatest karvanääpsudest. Karvad on üks imetajate iseloomulikest tunnustest.
Ahv

Ahvideks nimetatakse teatud liike ja liikide rühmi esikloomaliste seltsis, eelkõige ahvilaadsete infraseltsis ("Simiiformes"). Poolahvilisi ja teisi esikloomaliste taksoneid ei nimetata ahvideks. Kladistiliselt on ka inimahvlased (sh inimene) ahvid, kuid ajalooliselt on neid ka ahvidest eristatud.
Gniewkowo

Gniewkowo (saksa keeles "Argenau") on linn Poolas Kujawy-Pomorze vojevoodkonnas Inowrocławi maakonnas, Gniewkowo valla halduskeskus. Gniewkowo asub Toruńist umbes 18 km edelas ja Inowrocławist ligikaudu 15 km kirdes.
Gniewkowot on esmamainitud 1185. aastal, linnaõigused sai ajavahemikul 1267–1271.
Taevas

Taevas on Maalt vaadeldav ja Maa pinnast kõrgemal asuv maailmaruumi osa, mis sisaldab atmosfääri, kosmose ning nendes leiduvad objektid ja nähtused. Nt: pilved.
The Scalpel

The Scalpel on büroopindadega hüpermodernne pilvelõhkuja, mis asub Ühendkuningriigi pealinna südalinnas City of London. Aastatel 2015–2018 tarindatud 38 korrusega kõrghoone on 190 meetrit kõrge.
Heron Tower

Heron Tower on büroopindadega hüpermodernne pilvelõhkuja, mis asub Ühendkuningriigi pealinna südalinnas City of London. Aastatel 2007–2011 tarindatud 36 korrusega kõrghoone on 202 meetrit kõrge, millele lisandub antenni kõrgus (28 meetrit).
One Blackfriars

One Blackfriars on büroopindadega hüpermodernne pilvelõhkuja, mis asub Ühendkuningriigi pealinna südalinna äärses linnajaos Bankside. Aastatel 2013–2018 tarindatud 52 korrusega kõrghoone on 163 meetrit kõrge.
Aleksander Kütt

Aleksander Eduard Kütt (9. november 1900 Tallinn – 6. detsember 1968 New York) oli Eesti ärimees ja poliitik.
Elulugu.
Aleksander Kütt sündis Jakob ja Miina Küti (neiuna Treier) peres. Tal oli vennad Eduard (kadus I maailmasõjas) ja Hugo, poolvend Aleksander ning poolõed Frida ja Liina.
Võttis kooliõpilasena vabatahtlikult osa Vabadussõjast. Kooliharidust sai Jakob Westholmi Gümnaasiumis, mille lõpetas 1919, misjärel õppis Tartu Ülikooli matemaatika-loodusteaduskonnas kaks aastat. 1920–1928 õppis ülikoolis ka kaubandust. Ta oli üliõpilaskorporatsiooni Vironia liige.
1923–1925 oli AS Tallinna Laevaühisuse ametnik. 1925–1927 oli Põllumajandusliku Keskühisuse Estonia sekretär ning 1934–1936 sealsamas ka asjaajaja-direktor. Ta oli 1927–1934 MÜ Muna juhatuse esimees. 1936. aastal sai temast Ühistegeliku Piimaühingute Keskliidu "Võieksport" juhatuse abiesimees.
21. veebruaril 1940 andis president Konstantin Päts talle Eesti Punase Risti IV klassi teenetemärgi.
 abiellus sakslannaga, et ümberasujana pääseda Eestist Saksamaale. Vahepeal naasis Eestisse, kuid 1944. aastal emigreerus taas Saksamaale. 1947 asus Inglismaale, sealt edasi Kanadasse ja 1952 Ameerika Ühendriikidesse.
29. aprillist 1951 kuni septembrini 1953 oli ta organisatsiooni Eesti Liit Kanadas (ELK) II esinduskogu juhatuse esimees. 1952 astus Vaba Euroopa Eesti Komiteesse ning hiljem on olnud ka selle organisatsiooni esimees. Samast aastast oli ta ka tegev Euroopa Ikestatud Rahvaste Esinduskogus, Rahvuslikus Välisvõitluse Nõukogus (ELK esindajana I koosseisus 1952–1954 ning abimees, väliskomisjoni esimees ja "ex officio" liige II koosseisus 1954–1957).
Jaime Mata

Jaime Mata Arnaiz (sündinud 24. oktoobril 1988 Madridis) on Hispaania jalgpallur, kes mängib ründajana Hispaania kõrgliigaklubis Las Palmas.
Ta alustas klubikarjääri Hispaania madalamates liigades. Hispaania esiliigas debüteeris ta hooajal 2014/2015 Girona meeskonnas.
2016. aasta augustis sõlmis ta kaheaastase lepingu Hispaania esiliiga klubiga Valladolidi Real. Hooajal 2017–18 lõi ta esiliigas 33 väravat, millega oli liiga suurim väravakütt. Ta aitas Valladolidi Realil sel hooajal jõuda Hispaania esiliigasse.
Aastatel 2018–2024 mängis ta Hispaania kõrgliigaklubis Getafe. 1. oktoobril 2018 lõi ta mängus Celta de Vigo vastu oma esimese värava Hispaania kõrgliigas. Debüüthooajal lõi ta Hispaania kõrgliigas kokku 14 väravat. Seejärel lõi ta Getafe meeskonnas Hispaania kõrgliigas üle kümne värava vaid hooajal 2019/20 (11 väravat). Kuue hooajaga jäi Mata arvele Hispaania kõrgliigas 37 väravat.
2024. aasta juunis sõlmis Mata üheaastase lepingu Las Palmasega.
Debüüdi Hispaania jalgpallikoondises tegi Mata 23. märtsil 2019 EM-i valikmängus Norra vastu.
Kolumats

"Kolumats" (ka "Kahupea Kaarel"; saksa keeles "Der Struwwelpeter" (otsetõlkes 'sasipea Peeter')) on Heinrich Hoffmanni 1845. aastal avaldatud Saksa lasteraamat. See sisaldab kümmet illustreeritud ja riimis tekstiga lugu. Igal lool on oma kindel moraal, mis näitavad, kui ohtlikud tagajärjed võivad olla, kui käitutakse ebaadekvaatselt, vastuolus üldistele moraali- ja hügieeninormidele. Esimese loo pealkiri on ühtlasi raamatu pealkiri.
"Struwwelpeter" on üks varasemaid lasteraamatuid, mis ühendab visuaalse ja verbaalse narratiivi raamatu formaadis ning mida peetakse koomiksite eelkäijaks. "Struwwelpeter" on tuntud rätsepa (või Käärmehe, Käärkäe) tegelase tutvustamisega lääne kirjanduses. Mõned uurijad on käsitlenud raamatus sisalduvaid lugusid paljude laste psüühikahäirete illustratsioonidena.
Gunnar Larsson

Karl Gunnar Larsson (sündinud 12. mail 1951 Malmös Skånes ) on endine Rootsi ujuja. Ta võitis 1972. aasta suveolümpiamängudel 400 meetri vabaujumises kuldmedali kahe tuhandiku sekundiga (0,002) ameeriklase Tim McKee ees, püstitades sellega ka olümpiarekordi. Vaidlused sellise ajaarvestuse õigsuse üle olid põhjuseks, miks hiljem muudeti rahvusvahelisi ujumiseeskirju ja nüüd mõõdetakse ujumisaegu sekundisajandiku täpsusega.
Samuti võitis ta samadel Müncheni olümpiamängudel 200 meetri vabaujumise, püstitades uue maailmarekordi. Kaks aastat varem sai Larsson Svenska Dagbladeti kuldmedali tänu ujumisele 1970. aasta Euroopa meistrivõistlustel, kus ta võitis kolm kulda (200 meetri ja 400 meetri kompleksujumises ning 400 meetri vabaujumises) ja hõbeda (200 m vabaujumises). 1973. aasta maailmameistrivõistlustel võitis Larsson Belgradis peetavatel esimestel FINA maailmameistrivõistlustel 200 meetri vabaujumises MM-tiitli. 
Larsson püstitas kokku kolm maailma ja kaheksa Euroopa rekordit. Koos Arne Borgiga peetakse teda kõigi aegade suurimaks ujujaks Rootsis. 1979. aastal paigutati ta rahvusvahelisse ujumise kuulsuste halli. 
Larsson loobus võistlusujumisest 1973. aastal ja töötas kuni 1980. aastani ujumistreenerina. Hiljem tegi ta mitmesuguseid töid, enamasti koos McDonald'si ja Rootsi Ujumisliiduga (2000–2005). Aastatel 1974–2004 töötas ta raadiojaamades osalise tööajaga ujumise kommentaatorina.
Tema ema suri 1960. aastal, kui poeg oli üheksa-aastane. 
1979. aastast on ta abielus Marianne Larssoniga. Neil on kolm last: Lotten (s. 1978), Emelie (s. 1980) ja Amanda (s. 1989). Tema vanemad õed Karin ja Kristina on ka endised olümpia ujujad.
Fikayo Tomori

Oluwafikayomi Oluwadamilola Tomori (tuntud kui Fikayo Tomori; sündinud 19. detsembril 1997 Calgarys) on Kanadas sündinud Inglismaa jalgpallur, kes mängib kaitsjana Itaalia kõrgliiga klubis AC Milan.
2005. aastal liitus ta Chelsea noorteakadeemiaga. Debüüdi klubi põhimeeskonnas tegi ta 15. mai 2016 hooaja viimases liigamängus Leicester City vastu. Hooaja 2016–17 teises pooles mängis ta laenul Inglismaa esiliiga klubis Brighton &amp; Hove Albion, hooajal 2017–18 Hull Citys ja 2018–19 Derby Countys. 2019. aastal valiti ta Derby County aasta mängijaks.
2019. aastal naasis ta Chelsea meeskonda. 14. septembril 2019 lõi ta mängus Wolverhampton Wanderersi vastu oma esimese värava Chelsea särgis ja ühtlasi esimese Inglismaa kõrgliigas.
2021. aasta jaanuaris läks ta laenule AC Milani.
2016. aastal pidas Tomori kolm mängu Kanada kuni 20-aastate koondises. Seejärel on ta kuulunud Inglismaa noortekoondistesse. 2017. aastal tuli ta Inglismaa kuni 20-aastaste koondisega juunioride maailmameistriks.
Gonçalo Guedes

Gonçalo Manuel Ganchinho Guedes (sündinud 29. novembril 1996 Benaventes) on Portugali jalgpallur, kes mängib ääremängijana Portugali kõrgliigaklubis Lissaboni Benfica ja Portugali jalgpallikoondises.
Ta alustas klubikarjääri Portugali klubis Lissaboni Benfica, mille noorteakadeemiaga liitus ta 2005. aastal. Klubi põhimeeskonnas debüteeris ta 2014. aasta oktoobris.
2017. aasta jaanuaris siirdus ta 30 miljoni euro eest Prantsusmaa kõrgliigaklubisse Paris Saint-Germain. 2017. aasta septembris suundus ta laenule Hispaania kõrgliigaklubisse Valencia. 2018. aasta augustis sõlmis ta Valenciaga püsilepingu.
2022. aasta augustis sõlmis ta lepingu Inglismaa kõrgliigaklubiga Wolverhampton Wanderers. Inglismaa kõrgliigas lõi ta esimese värava 5. novembril 2022 mängus Brighton &amp; Hove Albioni vastu. 2023. aasta jaanuaris läks ta tagasi laenule Benficasse.
Debüüdi Portugali jalgpallikoondises tegi Guedes 14. novembril 2015 sõprusmängus Venemaa vastu. Koondisekarjääri esimese värava lõi ta 10. novembril 2017 sõprusmängus Saudi Araabia vastu. Ta kuulus Portugali koondisse 2018. aasta maailmameistrivõistlustel ja 2021. aasta Euroopa meistrivõistlustel.
Sarah Snook

Sarah Ruth Snook (sündinud 1. detsembril 1987) on Austraalia näitleja. Tema tuntuimaks rolliks on Shiv Roy HBO draamasarjas "Pärijad" (2018–2023), mille eest ta võitis Kuldgloobuse auhinna ja pälvis kolm Primetime Emmy auhinna nominatsiooni, millest ta ühe võitis. 
Snook on võitnud kaks Austraalia filmi- ja teleakadeemia auhinda peaosade eest filmides "Sisters of War" (2010) ja "Ettemääratus" (2014). 
Ta on üles astunud ka filmides: "Not Suitable for Children" (2012), "Need viimsed tunnid" (2013), "Jessabelle" (2014), "Õmbleja" (2015), "Steve Jobs" (2015), "Klaasloss" (2017), "Marineeritud juut ehk Ameerika kurk" (2020) (2020). ), "Pieces of a Woman" (2020), "Run Rabbit Run" (2023) ja "Beanie Bubble" (2023).
Lapsepõlv.
Sarah Ruth Snook sündis 1. detsembril 1987 Lõuna-Austraalias Adelaide'is. Tal on kaks vanemat õde. Tema isa ja tema ema lahutasid, kui ta oli noor. Snooki esimeseks töökohaks oli haldja kehastamine laste sünnipäevapidudel. 
Isiklikku.
2020. aastal hakkas Snook käima Austraalia koomiku Dave Lawsoniga. Nad abiellusid 2021. aastal. Snook sünnitas 2023. aasta mais tütre
PPZR Piorun

PPZR Piorun (poola k. "Przenośny Przeciwlotniczy Zestaw Rakietowy Piorun") on kantav pind-õhk-tüüpi raketikompleks.
Dorfstetten

Dorfstetten on vald ("Gemeinde") Austrias Alam-Austria liidumaal Melki ringkonnas.
Londoni Moekolledž

Londoni Moekolledž ("The London College of Fashion", LCF) on Londoni Kunstiülikooli koosseisu kuuluv avalik kunstikõrgkool Londonis ("tertiary art school" ISCED järgi). Kool pakub bakalaureuse- ja magistriõpet, lühikursusi, välisüliõpilaste kursusi ja ärikoolitusi moe alal ja sellega seotud teemadel. Kooli patroon on Sophie, Edinburghi hertsoginna.
2023. aastal kolis kool uutesse hoonetesse Stratfordis Ida-Londonis.
Eestist on koolis õppinud Gerly Tinn, Kriss Soonik, Iris Vilu, Birgit Kadak, Liisa Ennuste ja Taavi Tiidt.
Pärijad

"Pärijad" (inglise keeles "Succession") on Jesse Armstrongi loodud Ameerika Ühendriikide satiiriline komöödiadraamasari, mis keskendub rikka, ülemaailmse meedia- ja meelelahutuskonglomeraadi Waystar RoyCo omanikest Roy perekonna võimuvõitlusele pärast ettevõtte tegevjuhist isa terviseriket. 
Sari oli HBO eetris 3. juunist 2018 kuni 28. maini 2023 ning on Eestis vaadatav voogedastusplatvormidel Telia TV ja Go3. 
"Pärijad" pälvis kõikide hooaegade jooksul laialdast kriitikute tunnustust stsenaariumi, näitlemise, huumori, muusika, lavastamise ja teemakäsitluse eest. Sari on saanud nelja hooajaga 191 auhinnanominatsiooni, millest 52 on võidetud, sealhulgas viis Kuldgloobust, 13 Emmyt ja 1 Grammy. 
Süžee.
Sari keskendub Roy perekonnale, kellele kuulub New Yorgis asuv ülemaailmne meediakonglomeraat Waystar RoyCo. Kui perekonna patriarhi, Logan Roy (Brian Cox), tervis järsult halveneb, hakkavad tema neli last — võõrutatud vanim poeg Connor (Alan Ruck), võimunäljas Kendall (Jeremy Strong), lugupidamatu Roman (Kieran Culkin) ja poliitilise taibuga Shiv (Sarah Snook) valmistuma isata tulevikuks, kus üks neist ettevõtte endale saab. 
Kiirelt ilmneb, et lapsed pole ainsad, kes soovivad enne vanamehe surma oma karjääri edendada ning võimuvõitlusest ja kahepalgelisusest ei jää puutumata ka ettevõtte juhatuse liikmed, Shivi kaaslane Tom (Matthew Macfadyen), Logani kolmas abikaasa Marcia (Hiam Abbass) ega Logani venna lapselaps Greg (Nicholas Braun). 
Tootmine.
Stsenaariumi väljatöötamine.
Sarja looja Jesse Armstrong kavandas algselt stsenaariumi mängufilmiks Murdochi perekonnast, kuid stsenaarium ei jõudnud kunagi ekraanile. Armstrong laiendas hiljem lugu, keskendudes rohkem Wall Streeti mõjule. Ta kirjutas uue, erinevatest võimsatest meediaperekondadest inspireeritud, stsenaariumi, mille keskmes olid originaaltegelased. 2017. aastal tellis HBO sarjale kümnest episoodist koosneva esimese hooaja. 
Filmimine.
Sari filmiti peamiselt New Yorgis Manhattanil ja filmiti 35 mm filmilindile. Sari eristub teistest omataolistest äridraamadest statiivita filmimisega, mille eesmärk on jäljendada mokumentaalide stiili. Operaator Patrick Capone on iseloomustanud sarja kaameratööd kui "vuajeristlikku" ja "mittekinolist", tuginedes loomulikule valgusele, lähedastele katteplaanidele ja sagedastele suumidele, et tekitada vaatajas pealtkuulaja tunne.
Muusika.
"Pärijate" muusika on loonud Nicholas Britell, seda peetakse hiphopi ja klassikalise muusika kombinatsiooniks ning see pälvis koos sarja tunnusmuusikaga laialdast kriitikute tunnustust ja mitmeid auhindu.
Jānis Matulis

Jānis Matulis (21. veebruar 1911 Kaluga – 19. august 1985 Riia) oli Läti luterlik vaimulik, Ta oli aastatel 1968–1985 Läti Evangeelse Luterliku Kiriku peapiiskop.
Ta sündis 1911. aastal Kalugas sulase perekonnas. 1919. aastal hakkas ta koolis käima Lätis. 1925. aastal lõpetas ta põhikooli ja 1930. aastal õpetajate seminari. 
Aastatel 1932–1936 töötas ta õpetajana mitmes Riia koolis, õppides töö kõrvalt Läti Ülikooli loodusteaduskonna matemaatikaosakonnas. Aastatel 1936–1943 õppis ta teoloogiat, tema 1943. aastal kaitstud lõputöö oli "Kāds EVED-JAHVE problēmas atrisinājuma mēģinājums" ("Mõni katse EVED-YAHVE probleemi lahendada").
9. juunil 1943 ordineeriti ta Riia Jaani kirikus pastoriks. 1944. aastal sai temast Kandava koguduse õpetaja. 1946. aastal viidi ta üle Talsi koguduse õpetajaks, kuhu ta jäi 22 aastaks. 1965. aastal nimetas peapiiskop Gustavs Tūrs ta superintendendiks. 22. veebruaril 1969 valiti Jānis Matulis Läti Evangeelse Luterliku Kiriku peapiiskopiks. 14. septembril 1969 pühitses Rootsi Skara piiskop Sven Danell ta Läti Evangeelse Luterliku Kiriku peapiiskopiks.
Talle anti kaks teoloogia audoktori kraadi ("doctor honoris causa"): 1973. aastal Budapesti Teoloogiaakadeemias ja 1980. aastal Erlangeni Ülikoolis. Teda mäletatakse peamiselt tema otsusega aastast 1975 pühitseda Läti Evangeelses Luterlikus Kirikus naisi vaimulikeks. Teatavasti muutis praegune peapiiskop Jānis Vanags selle otsuse 2016. aastal tagasi. 
3. juunil 1972 suri ta abikaasa Margarita. Peapiiskop Jānis Matulis suri 19. augustil 1985.
Jäämüts

Jäämütsiks nimetatakse glatsioloogias jäämassi, mille pindala on väiksem kui 50 000 km². Jäämütsist suuremaid jäämassiive nimetatakse jääkilpideks.
Jäämütsid levivad üldjuhul kuplikujuliselt, mitte ei asu orgudes.
Tekkepiirkonnad.
Jäämütsid tekivad tavaliselt polaarsetes ja subpolaarsetes mägipiirkondades. Põhja-Euroopas on palju jäämütse, näiteks Vatnajökulli jäämüts Islandil ja Austfonna jäämüts Norras Teravmägede saarestikus, millest viimane on pindalalt Skandinaavia suurim jäämüts. Maailma suurim jäämüts asub Põhjasaarel, mis on osa Novaja Zemlja saarestikust Venemaa arktikas.
Jäämütse leidub ka sellistel mäestikualadel nagu Himaalaja, Kaljumäestik, Andid ja Lõuna-Alpid.
Kirjeldus.
Jäämütsi kuppel on tavaliselt koondunud massiivi kõrgeima ala kohale. Jää liigub kõrgemalt alalt madalamal paiknevate äärealade poole.
Jäämütsid mõjutavad oluliselt nende alla jääva piirkonna geomorfoloogiat. Plastne deformatsioon, uuristused ja muud liustiku erosioonijooned tekivad liustiku taandumisel. Paljud järved, näiteks Põhja-Ameerika suured järved ja samuti arvukad orud on kujunenud liustiku tegevuse tulemusena sadade tuhandete aastate jooksul.
Moodustumine.
Jäämütsid tekivad, kui lumi ladestub külmal aastaajal, kuid ei sula täielikult soojal aastaajal. Aja jooksul lumi kuhjub ja muutub tihedaks hästi seotud lumeks, mida tuntakse mitmeaastase firnina. Lõpuks sulguvad lumeosakeste vahelised õhukanalid ja lumi kristalliseerub jääks.
Jäämütsi kuju määrab maastik, millel see asub, kuna sulamismustrid võivad sõltuvalt maastikust erineda. Jäämütsi alumised osad sunnitud kogu jääkatte raskuse all väljapoole voolama ja järgivad laskumisel maapinna reljeefi.
Edmond Tapsoba

Edmond Fayçal Tapsoba (sündinud 2. veebruaril 1999 Ouagadougous) on Burkina Faso jalgpallur, kes mängib keskkaitsjana Saksamaa kõrgliigaklubis Leverkuseni Bayer ja Burkina Faso jalgpallikoondises.
Ta alustas klubikarjääri Burkina Faso jalgpalliklubides Salitas ja US Ouagadougou.
2017. aastal liitus ta Portugali klubiga Leixões, kuid klubi põhimeeskonnas ta liigadebüüti ei teinud. Aasta hiljem siirdus ta teise Portugali klubisse Vitória de Guimarães. Hooajal 2018/19 mängis ta Vitória de Guimarãesi reservmeeskonnas Portugali esiliigas. Portugali kõrgliigas tegi ta debüüdi 18. augustil 2019 mängus Boavista vastu. Esimese värava lõi ta Portugali kõrgliigas sama aasta 14. septembril mängus Desportivo Avese vastu. Hooaja 2019/20 esimeses pooles murdis Tapsoba kohe ennast Vitória de Guimarãesi põhikoosseisu ja lõi 16 mänguga liigas neli väravat. 2020. aasta jaanuaris valiti Tapsoba Portugali kõrgliiga kuu parimaks kaitsjaks.
2020. aasta jaanuaris sõlmis ta viie ja poole aasta pikkuse lepingu Leverkuseni Bayeriga. Saksamaa kõrgliigas tegi ta debüüdi 8. veebruaril 2020 mängus Dortmundi Borussia vastu ja lõi esimese värava aasta hiljem 21. veebruaril mängus Augsburgi vastu.
Burkina Faso jalgpallikoondises tegi Tapsoba debüüdi 24. augustil 2016 sõprusmängus Usbekistani vastu. Koondisekarjääri esimese värava lõi ta 19. novembril 2022 sõprusmängus Elevandiluuranniku vastu. Ta kuulus Burkina Faso koondisse 2022. aasta Aafrika rahvaste karikavõistlustel, kus valiti ka turniiri sümboolsesse koosseisu.
Albertirsa

Albertirsa (varem Alberti-Irsa) on linn Ungaris Pesti komitaadis Ceglédi kreisis.
Geograafiline asend.
Albertirsa asub Budapesti kesklinnast ligikaudu 50 km kagus, Ceglédist umbes 16 km lääneloodes.
Ajalugu.
Albertirsa moodustati 1950. aastal, kui ühendati kaks küla: Alberti ja Irsa. Linnaõigused sai Albertirsa 1. juulil 2003. Alberti küla on esmamainitud 1277. aastal ja Irsa küla 1368. aastal.
Dunkelsteinerwaldi vald

Dunkelsteinerwald on vald ("Marktgemeinde") Austrias Alam-Austria liidumaal Melki ringkonnas.
Dunkelsteinerwald asub Alam-Austria "Mostvierteli" piirkonnas. 46,73 % valla pindalast on kaetud metsaga.
Ajalugu.
Antiikajal oli piirkond Rooma Noricumi provintsi osa. Asudes Austria südames Alam-Austrias, võttis see koht osa sündmusterohkest Austria ajaloost.
Emmersdorf an der Donau

Emmersdorf an der Donau on vald ("Marktgemeinde") Austrias Alam-Austria liidumaal Melki ringkonnas.
Erlaufi vald

Erlauf on vald ("Marktgemeinde") Austrias Alam-Austria liidumaal Melki ringkonnas.
Golling an der Erlauf

Golling an der Erlauf on vald ("Marktgemeinde") Austrias Alam-Austria liidumaal Melki ringkonnas.
Loviise Kapper

Loviise Kapper (sündinud 20. jaanuaril 1996 Kuressaares) on eesti näitleja.
Ta on lõpetanud 2015. aastal Tallinna 32. Keskkooli ja 2019. aastal Tartu Ülikooli Viljandi kultuuriakadeemia teatrikunsti õppekava näitleja erialal (12. lend). Seejärel on ta tegutsenud vabakutselise näitlejana.
Ta on mänginud seriaalis "Täiuslik sõbranna".
Christian Oliver

Christian Oliver (sünninimega Christian Klepser; 3. märts 1972 Celle – 4. jaanuar 2024 Bequia saar, Saint Vincent ja Grenadiinid) oli saksa näitleja. 
Tema tuntuim roll oli Jan Richteri osatäitmine kahel hooajal Saksa politseisarjas "Kutsuge Cobra 11" (2003–2004). Ta mängis ka sellistes filmides nagu "Hea sakslane" (2006), "Operatsioon Valküür" (2008) ja "Speed Racer" (2008).
Christian Oliver hukkus lennuõnnetuses Saint Vincent ja Grenadiinide Bequia saare ranniku lähedal. Õnnetuse ajal olid väikelennuki pardal veel tema tütred Madita (10) ja Annik (12) ning piloot Robert Sachs, kes samuti hukkusid.
Radulomycetaceae

Radulomycetaceae on šampinjonilaadsete seltsi kuuluv sugukond seeni.
Radulomyces

Radulomyces on šampinjonilaadsete seltsi kuuluv perekond seeni.
Berezivka rajoon

Berezivka rajoon on rajoon Ukrainas Odessa oblastis. Selle halduskeskus on Berezivka linn.
18. juulil 2020 jõustunud haldusreformi käigus liideti senise Berezivka rajooniga Ivanivka, Mõkolajivka ja Šõrjajeve rajoon ning osa Lõmani rajoonist.
Haldusjaotus.
Kehtiv.
Pärast reformi 2020. aasta juulis jaguneb rajoon 16 vallaks "(hromada)":
Enne 2020. aasta reformi hõlmas varasem Berezivka rajoon hilisema Berezivka linnavalla, Rauhivka alevivalla ning Novokaltševe ja Rozkviti külavalla ala.
Black Sabbath, Vol. 4

"Black Sabbath, Vol. 4" on inglise "heavy metal"-ansambli Black Sabbath neljas stuudioalbum. 
Album anti välja septembris 1972. Briti albumimüügi edetabelis jõudis see 8. kohale.
Kõigi lugude sõnade autor on Geezer Butler, muusika autorid on Tony Iommi, Ozzy Osbourne, Geezer Butler ja Bill Ward. 
Lood.
2. pool.
Kogukestus: 42:18
Francis Scobee

Francis Richard Scobee (19. mai 1939 – 28. jaanuar 1986) oli Ameerika Ühendriikide piloot, insener ja astronaut. Ta hukkus 1986. aastal Challengeri katastroofis.
Scobee lõpetas 1965. aastal Arizona Ülikooli aerokosmose erialal. Ta oli õhuväe mehaanik ja teenis lahinglendurina Vietnami sõjas.
Scobee valiti NASA astronaudiks 1978. aastal. 1984. aasta aprillis oli ta missiooni STS-41-C piloot ning 1986. aastal oli ta katastroofiga lõppenud missiooni STS-51-L komandör.